open-index/open-wikipedia-markdown huggingface dataset:
Mesačná plachta

**Mesačná plachta** je plachta umiestnená nad oblohovou plachtou, ktorá visí na štvrtom – kráľovskom (nadbrámovom) nadstavci sťažňa, niekedy na oblohovom nadstavci sťažňa. Pravdepodobne sa objavila v 19. storočí na oplachtení kliprov alebo na iných lodiach s plným rahnovým oplachtením ako šieste poschodie (ak boli košové a brámové plachty vcelku), resp. ako ôsme poschodie, ak boli košové a brámové plachty rozdelené na horné a dolné. 

Mesačná plachta bola používaná na lodiach len ak potrebovali zvýšiť rýchlosť. Upevňovaná bola na samotný vrchol sťažňa, niekedy dokonca na vlajkovej žrdi na vrchole sťažňa. Mesačná plachta teda nebola súčasťou stálej výbavy oplachtenia lode, mala preto aj jednoduhšiu takeláž: nemala topenanty (laná na udržiavanie rovnováhy rahna) ani liace (laná na otáčanie rahna okolo osi sťažňa).

Nie je známe, že by mesačnú plachtu niesla niektorá zo 4- až viac-sťažňových lodí.

V anglickom jazyku sa mesačná plachta najčastejšie označuje ako *„moonraker“*, alebo *„moonsail“*. Moonraker je ale skôr výsmešný názov, lebo podľa jedného príbehu roľníci v anglickom grófstve Wiltshire, keď uvideli odraz Mesiaca na vodnej hladine, pokúšali sa ho vyhrabať hrabľami. Ďalšie názvy pre mesačnú plachtu sú „hope-in-heaven“, teda *nebeská nádej*, alebo „hopesail“, čiže *plachta nádeje*. V nemeckom jazyku sa označuje ako *„Mondsegel“* a v poľskom jazyku *„topreja“*.

Na súčasných veľkých plachetniciach sa mesačná plachta takmer nevyskytuje. Známe je použitie na barkentíne Regina Maris.

Ďalšie poschodia rahnových plachiet:
* Dolná plachta
* Dolná košová (marsová) plachta
* Horná košová (marsová) plachta
* Dolná brámová plachta
* Horná brámová plachta
* Kráľovská plachta
* Oblohová plachta
* Mesačná plachta

Kategória:Oplachtenie
Kanianka (rozlišovacia stránka)

**Kanianka** môže byť:
*obec v okrese Prievidza, pozri Kanianka
*potok v Hornej Nitre, pozri Kanianka (potok)
*vodná nádrž v Hornej Nitre, pozri Kanianka (vodná nádrž)
Porsche Carrera GT

right|thumb|270px|Porsche Carrera GT zozadu (s vysunutým krídlom)
right|thumb|200px|Interiér Porsche Carrera GT
right|thumb|200px|Motor 5,7L V10 Porsche Carrera GT
right|thumb|200px|PCCB brzdy Porsche Carrera GT
**Porsche Carrera GT** (Projektový kód 980) je superšportový automobil s motorom v strede, ktorý v rokoch 2004 až 2006 vyrábala automobilka Porsche v Lipsku, Nemecko.

## Dizajn
Carrera GT je poháňaná 5,7-litrovým vidlicovým desaťvalcom, ktorý produkuje výkon 450 kW/612 koní, pričom pôvodný koncept bol predstavený s 5,5-litrovou verziou motora s výkonom 416&nbsp;kW/558 koní. Porsche tvrdí, že zrýchlenie z 0 na /h zvládne Carrera GT za 3,9 sekundy a maximálna rýchlosť 330 km/h, aj keď cestné testy ukázali, že v skutočnosti môže zrýchliť z 0 na /h za 3,5 sekundy a z 0 na /h za 9,5 sekundy. Carrera GT má základných päť farebných schém, Guards Red (červená), Fayence Yellow (žltá), Basalt Black (čierna), GT Silver (strieborná) a Seal Grey (sivá). Voliteľné farby boli tiež továrensky dostupné. Tradičná 6-rýchlostná manuálna prevodovka je jedinou prevodovkou k dispozícii. Radiaca páka je z bukového dreva a tak "vzdáva úctu" radiacej páke používanej v pretekárskych modeloch 917 Le Mans. Vo svojom druhom roku výroby bola k dispozícii limitovaná edícia s karbónovou hlavicou radiacej páky.

Carrera GT má veľké bočné vstupy vzduchu, ktoré pomáhajú chladiť veľký motor V10 krytý karbónovou zadnou kapotou. Carrera GT je vybavená najnovšou uhlík-uhlík laminátovou (C/SiC) keramickou kompozitnou brzdovou sústavou s  prednými brzdovými kotúčmi SGL Carbon, ktoré pod 19" prednými a 20" zadnými diskami kolies majú pekný vzhľad. Podobne ako pri ostatných modeloch Porsche ako je napríklad 911, má Carrera GT elektronicky ovládaný zadný spojler, ktorý sa automaticky vysunie pri rýchlosti /h.

## Špecifikácie

## Referencie

## Externé odkazy
* Porsche oficiálna webstránka
* Final Carrera GT Produced 

Carrera GT
Kategória:Superšportové automobily
Kategória:Automobily s motorom v strede a zadným náhonom
Kategória:Roadstery
Jezerní luh

**Jezerní luh** je prírodná pamiatka s ev. č. 929 v okrese Prachatice. Nachádza sa na Šumave (Trojmezenská hornatina), neďaleko obce Nová Pec. Je súčasťou NP Šumava, ktorého je I. zónou.

Predmetom ochrany je sústava troch malých rašelinísk s nadväzujúcimi kontaktnými machovými smrečinami v komplexe Trojmezenskej hornatiny.

## Pozri aj
* Zoznam chránených území v okrese Prachatice

## Zdroj

Kategória:Chránené územia v okrese Prachatice
Kategória:Rašeliniská v Česku
Kategória:Národný park Šumava
Matej Tatarka

**Matej Tatarka** (* 24. február 1801, Rabčice - † 22. október 1829, Liptovský Mikuláš, popravený) bol slovenský zbojník z Oravy.

## Rodina
* otec: Adalbert (Albert) Tatarka
* matka: Rozália rod. Surmjaková 

## Životopis
Narodil sa v Rabčiach. Zanedlho sa s rodičmi presťahoval do Očovej.

### Zbojnícka družina
Družina Mateja Tatarku pôsobila na Liptove, Orave, Spiši, Gemeri a vo Zvolenskej župe. Členmi boli napríklad Ján Korpeľ, pastier z Pribiliny, Juraj Zápražka z Polomky, Pavol Maciak z Hnúšte, Martin, Ján a Pavol Krpeľanovci z Detvy a Michal Šabľa, syn hajdúcha z Levoče.

### Väzenie a poprava
Prvýkrát Tatarku a niekoľkých jeho spoločníkov chytili koncom roku 1824. V máji 1825 sa v Liptovskom Mikuláši začal súdny proces, v ktorom bol odsúdený do väzenia. V noci zo 14. na 15. marca 1829 Tatarka a Šabľa ušli. Koncom leta boli opäť chytení v Gemerskej župe a eskortovaní do Liptovského Mikuláša. Tatarka bol 20. októbra 1829 odsúdený na smrť sťatím mečom a na vpletenie do kolesa. O dva dni bol popravený prešovským katom za odmenu 40 zlatých medzi Okoličným a Vrbicou.

## Externé odkazy
* www.novinyorava.sk: Oravský zbojník Matej Tatarka 
* Záznam o narodení a krste v matrike 

Kategória:Narodenia v 1801
Kategória:Úmrtia v 1829
Kategória:Osobnosti z Rabčíc
Kategória:Zbojníci
Kategória:Narodenia 24. februára
Kategória:Úmrtia 22. októbra
Time Warner Center

náhľad|Time Warner Center
**Time Warner Center** je budova stojaca na Columbus Circle na rohu Central Parku v New York City. Skladá sa z dvoch mrakodrapov, tie sú na spodných poschodiach prepojené obchodnými priestormi a garážami. Obe veže majú 55 poschodí a ich strechy sú vo výške 229 metrov nad úrovňou ulice. 

Stavebné práce na budove začali v roku 2000 a ukončené boli v roku 2003. Náklady na stavbu boli 1,6 miliardy dolárov, to z TWC robí jednu z najnákladnejších budov, aké kedy boli v USA postavené. Navrhla ich firma Skidmore, Owings and Merrill. Podlahová plocha je asi 260 000 m2 a najväčší priestor zaberá firma Time Warner. Nachádzajú sa tu aj kancelárie iných firiem, Mandarin Oriental Hotel, obchodné priestory a vo vyšších poschodiach luxusné byty.

## Iné projekty

## Pozri aj
* Zoznam najvyšších budov v New Yorku

## Zdroj
* 

## Externé odkazy
* Záznam v databáze Emporis
* Záznam v databáze skyscraperpage.com

Kategória:Mrakodrapy v New Yorku
Kategória:Architektúra z 2003
Relapse

***Relapse*** je šiesty štúdiový album amerického rappera Eminema vydaný dňa 15. mája 2009 vydavateľstvom Interscope Records. Je to jeho prvý album od albumu *[[Encore (album Eminema)|Encore]]* z roku 2004 po päťročnej prestávke kvôli jeho závislosti na práškoch na spanie a problémami s blokom v písaní textov. Nahrávacie posedenia sa konali medzi rokmi 2007 až 2009 v niekoľkých nahrávacích štúdiách a produkciu riadili hlavne Dr. Dre, Mark Batson a Eminem. Pojem *Relapse* sa týka ukončenia jeho drogovej rehabilitácie, rapovaniu po fiktívnom relapse a návrate jeho druhého ja Slim Shady.

Jeden z najočakávanejších albumov roka 2009, *Relapse* debutoval na #1 v rebríčku Billboard 200 s predajom viac ako 608,000 kópií počas prvého týždňa predaja. Z albumu boli vydané tri single: „We Made You“, „3 a.m.“ a „Beautiful“, ktoré dosiahli úspech v rebríčkoch a bol certifikovaný na dvojnásobnú platinu od RIAA. Album získal všeobecne protichodné recenzie od väčšiny hudobných kritikov. Album získal dve ceny Grammy a len v USA sa z neho predalo viac ako 2 milióny kópií. V rebríčku najpredávanejších albumov na celom svete za rok 2009 skončil Relapse na dvanástom mieste s 3 miliónmi predaných kópií.

## Zoznam skladieb
* Všetky skladby napísal Eminem.

*Bonusové skladby

## Pozície v rebríčkoch a certifikácie

### Rebríčky

### Certifikácie

## Referencie

## Externé odkazy
* Oficiálna webstránka albumu

Kategória:Hudobné albumy z 2009
Kategória:Albumy Eminema
Kategória:Horrorcorové albumy
Amanda Tappingová

**Amanda Tappingová** (* 28. august 1965, Rochford, Spojené kráľovstvo) je v Anglicku narodená kanadská herečka, producentka a režisérka. Medzi jej najznámejšie úlohy patrí  postava *Samanthy Carterovej* v americkom sci-fi seriáli Stargate SG-1 a Stargate Atlantis. Zahrala si aj  postavu Dr. Helen Magnusovej v sci-fi seriáli Sanctuary.

## Iné projekty

## Externé odkazy
* 
* 
*  kinobox
* Amanda Tapping na FDb.cz
* Oficiálna stránka

Kategória:Kanadské divadelné herečky
Kategória:Kanadské filmové herečky
Kategória:Kanadské televízne herečky
Kategória:Kanadskí televízni producenti
Kategória:Kanadské televízne režisérky
Kategória:Kanadské osobnosti anglického pôvodu
New York City Police Department

[thumb|Hliadkové auto NYPD [Ford Crown Victoria Police Interceptor na Times Square]]
[thumb|Príslušníci NYPD na [Times Square, rok 2010]]
thumb|2 príslušníci NYPD ESU (vľavo a v strede)**New York City Police Department** (skrátene **NYPD**) je policajný zbor mesta New York a najväčší policajný zbor v Spojených štátoch. Založený bol v roku 1845.

## Výbava
Policajti štandardne nosia tmavomodrú uniformu, opatrenú odznakom na náprsnom vrecku a nášivkou so znakom oddelenia na rukáve.

Zbor taktiež disponuje oddelením vyšetrovania - policajti vo funkcii detektíva chodia v civilnom odeve, a špeciálnou jednotkou rýchleho nasadenia *ESU* - Emergency Service Unit.

Radoví policajti sú štandardne vyzbrojení pištoľami Beretta M92 kalibru 9 mm Luger, ale dochádza k prezbrojovaniu. Ďalej sa vo výzbroji nachádzajú rôzne typy brokovníc napr. Remington 870 alebo brokovnica značky Mossberg.

Vozový park tvoria najčastejšie auta Ford Crown Victoria Police Interceptor, ďalej iné automobily, predovšetkým značky Ford alebo Chevrolet a motocykle značky Harley-Davidson.

## Motto
*Courtesy, professionalism, respect* - Zdvorilosť, profesionalita, rešpekt.

## Velenie
V súčasnosti velí NYPD policajný komisár Edward Caban.

## Iné projekty

## Zdroj a referencie
* 


## Externé odkazy
Oficiálna stránka N.Y.P.D. 

Kategória:New York (mesto)
Kategória:Polícia v USA
Kotlina Valné

**Kotlina Valné** je prírodná pamiatka s ev. č. 927 v okrese Prachatice. Nachádza sa na Šumave, v pramennej oblasti potoka Valná, neďaleko obce Strážný. Je súčasťou NP Šumava, ktorého je I. zónou.

Predmetom ochrany sú tri menšie horské rašeliniská v pramennej oblasti Valného porastené brezinami a podmáčanými smrečinami, tvoriace s okolitými mezofilnými lúkami dobre zachovalý komplex prirodzenej rašeliniskovej a mokraďovej vegetácie s druhovo početným súborom vzácnych a ohrozených rastlín a živočíchov (páperec alpínsky). 

## Referencie

## Pozri aj
* Zoznam chránených území v okrese Prachatice

## Zdroj

Kategória:Chránené územia v okrese Prachatice
Kategória:Rašeliniská v Česku
Kategória:Národný park Šumava
Malá niva

**Malá niva** je prírodná pamiatka s ev. č. 931 neďaleko obce Volary v okrese Prachatice. Oblasť spravuje Správa NP Šumava a CHKO Šumava.

Predmetom ochrany je údolné rašelinisko s porastmi borovice blatky *(tiež Borovica barinná)* a fragmentami rašelinných borín a podmáčaných smrečín. Nachádza sa tu niekoľko ohrozených druhov rastlín a živočíchov.

## Pozri aj
* Zoznam chránených území v okrese Prachatice

Kategória:Chránené územia v okrese Prachatice
Kategória:Rašeliniská v Česku
Kategória:Národný park Šumava
Fordham University

**Fordham University**  je americká súkromná univerzita v New Yorku. Bola založená v roku 1841 newyorskou rímskokatolíckou diecézou ako St. John's College. Univerzita má v meste tri kampusy a študuje tu celkom 15 tisíc študentov. Univerzitné farby sú gaštanová a biela a ich maskotom je baran.

## Slávni absolventi
Medzi niektorých zo slávnych absolventov Fordham University patria:
* Alan Alda
* David Copperfield
* Denzel Washington
* Robert Sean Leonard

## Iné projekty

## Zdroj
* 

## Externé odkazy
* Oficiálna internetová stránka 


Kategória:Univerzity v USA
Kategória:Vysoké školy v štáte New York
Rádiológia hrudníka

**Rádiológia hrudníka** () je oblasťou rádiológie, ktorá sa zaoberá zobrazovacou diagnostikou ochorení tejto časti tela. Napriek tomu, že do tejto oblasti patrí i srdce, z dôvodu svojej osobitosti, odlišných vyšetrovacích postupov a anatomickej i diagnostickej zložitosti sa rádiológia srdca (angl. termín „cardiac imaging“) v literatúre i praxi vyčleňuje ako samostatná subšpecializácia.

Rádiológia hrudníka sa ďalej rozdeľuje podľa anatómie, podľa typu ochorení a podľa použitých vyšetrovacích metód.

## „Anatomické“ rozdelenie
Rozdelenie je postavené na topografickej anatómii, pričom sa môže podľa literatúry a rádiologickej školy mierne líšiť. Je veľmi užitočné pri opise rádiologickej anatómie, no menej vhodné v praxi, kde jednotlivé choroby či poranenia nie sú striktne obmedzované anatomickými hranicami.
* rádiológia priedušiek a pľúc
* rádiológia pleury
* rádiológia bránice
* rádiológia hrudnej steny a chrbtice
* rádiológia mediastína a veľkých ciev (rádiológia priedušnice, pažeráka, perikardu a pod.)

## Rozdelenie podľa typu chorôb
Toto rozdelenie je praktické, pretože zachováva systematický prístup a zároveň je dobre použiteľné v klinickej praxi a literatúre. Niektoré ochorenia sú zaraditeľné do viacerých kategórií.
* infekcie hrudníka
* zápalové neinfekčné postihnutie hrudníka (alergie, autoimúnne ochorenia)
* postihnutie cievneho systému hrudníka
* nádory hrudníka
* úrazy hrudníka
* vrodené chyby hrudníka
* choroby hrudníka vyvolané liekmi, drogami, toxickými látkami a ionizujúcim žiarením

## Rozdelenie podľa rádiologických vyšetrovacích metód
* skiaskopia a skiagrafia hrudníka
* ultrasonografia hrudníka (USG)
* vyšetrenie hrudníka počítačovou tomografiou (CT)
* vyšetrenie hrudníka magnetickou rezonanciou (MRI)
* vyšetrenie hrudníka pomocou metód nukleárnej medicíny (PET, PET/CT, SPECT, gamagrafia a pod.)

## Zdroje


Kategória:Rádiológia
Sojuz TM-8

**Sojuz TM-8** () bol sovietsky pilotovaný kozmický let v rámci programu Sojuz. Sojuz TM-8 vyštartoval 5. septembra 1989 z kozmodrómu Bajkonur k stanici Mir. Išlo o 8. expedíciu k Miru.  

## Posádka
*  Alexandr Viktorenko (2)
*  Alexandr Serebrov (3)

## Pozri aj
* Mir
* Zoznam posádok stanice Mir

## Zdroj
* 

Kategória:Kozmické lode Sojuz
Kategória:Kozmické lety s ľudskou posádkou
Kategória:Kozmonautika v 1989
Kategória:Kozmonautika v 1990
Laterálny

**Laterálny** alebo **laterálne** je výraz prebraný z latinčiny, bežne používaný v lekárskej terminológii. Znamená „bočný“ alebo „ďalej od stredu“. Opakom tohto pojmu je „mediálny“ alebo „mediálne“.

Bežne sa používa v topografickej anatómii a ďalších lekárskych odboroch na upresnenie polohy voči nejakej anatomickej štruktúre. Napríklad: „laterálne od pravej obličky“ (ďalej od stredu tela ako je pravá oblička) a podobne.

## Zdroj

Kategória:Anatómia
Kategória:Lekárska terminológia
Tŕňovitý výbežok

thumb|300px|Hrudný stavec; tŕňový výbežok odstupuje dozadu a smeruje nadol.
**Tŕňovitý výbežok (stavca)** alebo **tŕňový výbežok (stavca)** (latinsky *processus spinosus (vertebrarum)*) je jeden z výbežkov, ktoré odstupujú z oblúka stavca. Slúži na pripojenie väzov, šliach a svalov na stavec a umožňuje tak jeho stabilizáciu a pohyb.

Processus spinosus je nepárový, vybiehajúci zo stredu oblúka stavca dozadu, presne v mediálnej rovine. Možno ho nahmatať pod kožou. Spolu s priečnymi výbežkami je miestom svalových úponov - ťahom svalov za ne sa stavce vzájomne skláňajú a otáčajú.

## Zdroj
* Čihák R.: Anatomie 1. Avicenum, 1987.

Kategória:Chrbtica
Irina Mucuovna Chakamadová

**Irina Mucuovna Chakamadová** (, * 13. apríl 1955, Moskva, ZSSR) je ruská politička angažujúca sa v politickom zoskupení Iné Rusko, ktoré zastrešuje protiputinovskú opozíciu.

## Život
Jej otec Mucuo Hakamada bol japonský komunista, ktorý emigroval do ZSSR v roku 1939, matka Nina Sineľnikovová mala rusko-arménsky pôvod. V mladosti dostala komunistickú výchovu. Otec Mucuo bol presvedčený komunista, rovnako ako jej strýko Satomi Hakamada, ktorý bol dlhoročný člen Japonskej komunistickej strany.

Roku 1978 absolvovala ekonomickú fakultu ruskej univerzity medzinárodného priateľstva v Moskve. Neskôr získala titul PhD na ekonomickej fakulte Lomonosovej univerzity.

Irina bola prvýkrát zvolená roku 1993 do druhej ruskej Dumy. V tomto období (1993-1995) sa stala líderkou parlamentného zoskupenia Liberálna demokratická únia 12. decembra. Do Dumy bola zvolená aj v dvoch následných volebných obdobiach 1995 až 2003. Roku 2004 kandidovala bez podpory vlastnej strany (Zväz pravicových síl) na post prezidenta Ruskej federácie. 29. februára prebehla v Moskve SMS-ková voľba, kde Chakamadová dostala 18% (Putin 64%). Výsledky reálnych volieb boli vyhlásené 15. marca. V nich získala len 3,85%. 

Chakamadová je známa hlavne svojou kritikou vlády za zásah proti teroristickému útoku v moskovskom divadle na Dubrovke, kde sama vyjednávala s teroristami. Jednotky zvláštneho určenia ministerstva vnútra Specnaz však zasiahli dodnes neznámym plynom na následky ktorého zomrelo 40 čečenských teroristov a 130 rukojemníkov.

## Referencie


## Iné projekty

Kategória:Ruskí politici
Kategória:Ženy v politike
Kategória:Ruské osobnosti japonského pôvodu
Kategória:Ruské osobnosti arménskeho pôvodu
Kategória:Osobnosti z Moskvy
Kategória:Členovia Štátnej dumy Federálneho zhromaždenia Ruskej federácie
Spálený luh

**Spálený luh** je prírodná pamiatka s ev. č. 926 naďaleko obce Stožec v okrese Prachatice. Oblasť spravuje Správa NP Šumava a CHKO Šumava .

Predmetom ochrany je horské rašelinisko v údolí Studenej Vltavy s dochovanou zonáciou rašeliniskovej vegetácie. 

## Pozri aj
* Zoznam chránených území v okrese Prachatice

Kategória:Chránené územia v okrese Prachatice
Kategória:Rašeliniská v Česku
Kategória:Národný park Šumava
Václav Erban

::*O českom autorovi detektívok pozri [[Václav Erben]].*

Mjr. **Václav Erban** (* 24. marec 1935) je bývalý český moderátor, major ZNB a autor detektívok, ktoré publikoval pod pseudonymom **Václav Baner**. V rokoch 1978-1989 pôsobil ako starší referent špecialista IX. správy Federálneho ministerstva vnútra (správa pre politickovýchovnú, vzdelávaciu, kultúrnu a propagačnú činnosť FMV) v Ústrednej redakcii armády, bezpečnosti a brannosti (ÚRABB) Československej televízie, kde uvádzal reláciu *Federálna kriminálna ústredňa pátra, radí, informuje* (). Je spoluautorom scenára čs. filmu *Pavučina* (1986).

## Dielo
* 1984 – *Mikrofórum pátrá* – Supraphon, kód: 10183547 (spolu s Ivo Jahelkou a Tomášom Slámou)

## Filmy
Václav Erban si zahral sám seba (cameo) v týchto česko-slovenských filmoch:

* *Koncert* (1980) 
* *Třetí skoba pro Kocoura* (1983)
* *Černá punčocha* (1987)

## Moderátor
* *Federálna kriminálna ústredňa pátra, radí, informuje*
* *Fakta* (1989)

## Referencie

Kategória:Českí moderátori
Kategória:Českí policajti
Kategória:Spisovatelia detektívok
Jiří Markovič

Plk. **Jiří Markovič** (* 16. november 1942, Boleradice, Protektorát Čechy a Morava – † 20. október 2022) bol český kriminalista. K polícii nastúpil v roku 1964, na oddelenie vyšetrovania prišiel v roku 1966. Od januára 1977 nastúpil na odbor vyšetrovania hlavného mesta Prahy. V roku 1986 sa stal šéfom jedného z dvoch oddelení vrážd pražskej polície („pražská mordparta“). Do dôchodku odišiel koncom roka 1999.

## Dielo
* 
* 

## Referencie

Kategória:Českí policajti
Kategória:Českí spisovatelia
Mediálnosť

**Mediálnosť** môže byť: 
*všeobecne: vlastnosť týkať sa stredu alebo stredovej osi
*v lekárstve: pozri mediálnosť (medicína)
*médiovosť, vlastnosť týkať sa média (napr. v jazykovede, okultizme) alebo (mas)médií, pozri pod médium a médiá
Amálino údolí

**Amálino údolí** je prírodná rezervácia vyhlásená 1. januára 1994. Nachádza sa južne od Kašperských Hôr v CHKO Šumava. Pokrýva plochu , z toho leží  v Plzeňskom kraji (okres Klatovy) a  v Juhočeskom kraji (okres Prachatice). Územie rezervácie má nesymetrický a členitý tvar, veľká časť tesne obklopuje Zlatý potok, ktorý rezerváciou preteká hlbokým údolím smerom od východu na západ. Rezervácia je miestom výskytu významných druhov, sú tu rozptýlené biotopy skalísk, mokradí, stromových skupín a pramenísk.

Rezerváciou prechádzajú náučné chodníky *Cestou zlatokopů* a *Stezka strážců hranice*. V okolí Zlatého potoka je možné vidieť pozostatky voľakedajšieho ryžovania a dolovania zlata (štôlne atď.).
V niektorých štôlňach sa vyskytujú netopiere a v štôlni Kristína sa nachádza seizmická stanica. Tá tu pracuje od roku 1961 a zaznamenáva ročne až 4&nbsp;000 zemetrasení v rôznych častiach planéty.

Najbližšími susednými rezerváciami sú Nebe na severe a Losenice a Losenice II na juhu.

## Referencie

## Pozri aj
* Zoznam chránených území v okrese Prachatice
* Zoznam chránených území v okrese Klatovy

## Zdroj

Kategória:Chránené územia v okrese Prachatice
Kategória:Chránené územia v okrese Klatovy
Kategória:Povodie Otavy
Kategória:Národný park Šumava
Kategória:Doliny v Česku
Jihlavské katakomby

right|thumb|Svítivka
Systém podzemných chodieb v Jihlave zvaný **jihlavské katakomby** je s rozlohou 50 000 m² a dĺžkou asi 25 km po znojemskom podzemí druhý najrozsiahlejší v Česku. Katakomby sa nachádzajú pod celým mestom a pod väčšinou mestských pamiatok. Táto historická a technická pamätihodnosť je jedným z posledných dochovaných pozostatkov činnosti stredovekých jihlavských baníkov, pretože väčšina starých strieborných baní v okolí mesta zanikla.

## Iné projekty

## Zdroj

Kategória:Stavby v Jihlave
Kategória:Kultúrne pamiatky v okrese Jihlava
Kategória:Technické pamiatky v Česku
Cena Cecila B. DeMilla

**Cena Cecila B. DeMilla** (angl. **Cecil B. DeMille Award**) je udeľovaná každý rok Hollywoodskou asociáciou zahraničných novinárov (angl. *The Hollywood Foreign Press Association*) za celoživotný prínos v oblasti filmu na ceremónii Zlatých glóbusov.

V roku 1951 rozhodla asociácia o založení pocty pre umelcov, ktorí prispievajú svojou prácou v oblasti filmu. Oslovila amerického producenta a režiséra Cecil B. DeMilla, ktorý s poctou súhlasil a tak sa pomenovala po ňom. Zároveň sa stal jej prvým laureátom.

## Zoznam držiteľov ceny Cecila B. DeMilla
Rok vedľa nositeľa ceny znamená rok, kedy sa konal ceremoniál. V zátvorke je vek oceneného v čase prijatia ocenenia.

V rokoch 2007 - 2008 štrajkovali hollywoodski scenáristi, preto sa ceremoniál 65. Zlatých glóbusov za rok 2007 nekonal a držiteľ ceny Steven Spielberg čakal rok na jej prevzatie.''

## Referencie

## Externé odkazy
Informácia na medialne.etrend.sk 
Hollywood Foreign Press Association - Cecil B. DeMille Award 

Kategória:Zlatý glóbus
Mediálnosť (medicína)

**Mediálny** alebo **mediálne** je výraz prebraný z latinčiny, bežne používaný v lekárskej terminológii. Znamená „stredný“ alebo „bližšie k stredu“. Opakom tohto pojmu je „laterálny“ alebo „laterálne“.

Bežne sa používa v topografickej anatómii a ďalších lekárskych odboroch na upresnenie polohy voči nejakej anatomickej štruktúre. Napríklad: „mediálne od pravej obličky“ (bližšie k stredu tela ako je pravá oblička) a podobne.

## Zdroj

Kategória:Anatómia
Kategória:Lekárska terminológia
Borová Lada (prírodná pamiatka)

**Borová Lada** je prírodná pamiatka ev. č. 933 neďaleko obce Borová Lada v okrese Prachatice. Oblasť je súčasťou Národného parku Šumava, ktorého je I. zónou.

Dôvodom ochrany je ekosystém údolného rašeliniska so všetkými jeho súčasťami, najmä s jeho vodným režimom, rastlinnými a živočíšnymi spoločenstvami a druhmi rastlín a živočíchov.

## Pozri aj
* Zoznam chránených území v okrese Prachatice

Kategória:Borová Lada
Kategória:Chránené územia v okrese Prachatice
Kategória:Rašeliniská v Česku
Kategória:Národný park Šumava
Mesto (album)

***Mesto*** je desiaty štúdiový album slovenskej rockovej skupiny Gladiator, ktorý v roku 2006 vydalo hudobné vydavateľstvo Sony Music. 

## Zoznam skladieb
# „Anjel“ – 3:25 
# „Bonboniéra“ – 3:19  
# „Nobelova cena za lásku“ – 3:23
# „Nájdeme sa navzájom“ – 3:39 
# „Zakázané veci“ – 3:43    
# „33 rokov“ – 3:25  
# „Nebo“ – 3:34 
# „V jeden deň“ – 3:45
# „Nechoď preč“ – 3:39
# „Mesto“ – 4:23  
# „Holubienka sivá“ – 3:31

* Skladba „Holubienka sivá“ sa nachádza aj na albume *[[Slavonix]]* (2007).

## Zostava
* Miko Hladký – spev, gitara
* Maroš Hladký – basová gitara
* Georgio Babulic – bicie nástroje
* Lívo Vereš – gitara
* Peter Slamečka – klávesové nástroje

## Hosťujúci hráči
* Ľubo Horňák – klávesové nástroje, programovanie
* Peter Farnbauer – gitara
* S. Palúch – husle
* R. Andris – píšťala
* M. Potančoková – vokál

## Výroba
* Nahrávka: Empírové divadlo, Hlohovec a štúdio Exponent, Hlohovec (január – február 2006)
* Produkcia: Roman Slávik
* Zvuk: Peter Saniga
* Mixáž: Roman Slávik, Gladiator
* Mastering: Ivan Minárik, štúdio IMI, Bratislava

Kategória:Albumy skupiny Gladiator
Kategória:Hudobné albumy z 2006
Cesta do neba

***Cesta do neba*** je deviaty štúdiový album slovenskej rockovej skupiny Gladiator, ktorý v roku 2004 vydalo hudobné vydavateľstvo Universal Music. 

## Zoznam skladieb
# „Nemôžem dýchať“ – 3:37 
# „Cesta do neba“ – 3:26  
# „Keď sa láska podarí“ – 3:33
# „Čo ak...“ – 3:31
# „Len s tebou ma baví svet“ – 3:53   
# „Dobrý vzduch“ – 3:14  
# „Čerešne“ – 3:05 
# „Najlepšie ako viem“ – 3:15
# „Čo sa stalo s nami?“ – 3:25
# „Budem pri tebe stáť“ – 3:40   
# „Vinný“ – 3:11   
# „Vždy sa kvôli niekomu oplatí žiť“ – 4:31
# „Život pred sebou“ – 3:41

## Zostava
* Miko Hladký – spev, gitara
* Maroš Hladký – basová gitara
* Georgio Babulic – bicie nástroje
* Lívo Vereš – gitara
* Peter Slamečka – klávesové nástroje

## Výroba
* Nahrávka: Empírové divadlo, Hlohovec a štúdio Exponent, Hlohovec (august 2004)
* Produkcia: Gladiator
* Zvukový majster: Roman Slávik
* Asistent zvuku: Boris Chovančík
* Mixáž: Roman Slávik, Gladiator
* Mastering: Ivan Minárik, štúdio IMI, Bratislava (september 2004)

Kategória:Albumy skupiny Gladiator
Kategória:Hudobné albumy z 2004
Artičoková technika

**Artičoková technika** je metóda zdobenia polystyrénových odliatkov (gúľ, vajíčok, venčekov, zvončekov...) pomocou stúh. 
Stuhy sú nastrihané a prišpendlené tak, aby vytvárali akoby lístky artičoky a prekrývali sa navzájom tak, aby nebolo vidno polystyrénový podklad. Vytvárajú sa tak príťažlivé vianočné a veľkonočné dekorácie.

Kategória:Ručné práce
Perterricrepus

**Perterricrepus** bola slovenská black metalová skupina, ktorá vznikla v roku 2003. 

## Aktuálna zostava
* Karpatianus – Spev, Gitara, Basa, Bicie

## Diskografia
* *Occult Religion of Black Sun*  (Demo) 2007
* *The Dark Age of Carpathia*  (Album) 2008
* *Elegies of Endless Horizons*  (Split) 2010

## Externé odkazy
* odkaz v Metal Archives
* odkaz na Wikimetal

Kategória:Slovenské heavymetalové hudobné skupiny
Kategória:Blackmetalové hudobné skupiny
Síran strieborný

**Síran strieborný** (Ag2SO4) je takmer nerozpustný vo vode. Za normálnych podmienok je stabilný, ale ak je vystavený vzduchu alebo svetlu tmavne.

## Príprava
Pripravuje sa reakcou kyseliny sírovej a dusičnanu strieborného.
: 2 AgNO3(aq) + H2SO4(aq) → Ag2SO4(s) + 2HNO3(aq)

## Zdroje

Kategória:Zlúčeniny striebra
Strieborný
Stieg Larsson

**Stieg Larsson** narodený ako **Karl Stig-Erland Larsson** (* 15. august 1954, Skellefteå, Švédsko – † 9. november 2004, Štokholm) bol švédsky novinár, spisovateľ a významný odporca pravicového extrémizmu. Celosvetovo sa preslávil trilógiou *Milénium*.  

V roku 2008 bol po Khaledovi Hosseinimu druhým najpredávanejším autorom beletrie na svete.

## Život a dielo
V roku 1995 sa stal jednou z najvýraznejších osobností pri zakladaní nadácie Expo a rovnomenného časopisu, v ktorom neskôr pracoval ako šéfredaktor. Štvrťročník vychádza dodnes, obsahuje prevažne investigatívne články na tému nacionalizmus, rasizmus, nedemokratické a antisemitské zmýšľanie. Magazín dôrazne vystupuje proti extrémistickým pravicovým hnutiam.

Zomrel v Štokholme 9. novembra 2004 na ťažký infarkt, štrnásť dní potom ako dokončil knihu *[[Vzdušný zámok, ktorý vybuchol]]*, poslednú z trilógie *Millennium*. 

## Dielo
* 2005 - *Män som hatar kvinnor*, Norstedts Förlag 
* 2006 - *Flickan som lekte med elden*, Norstedts Förlag 
* 2007 - *Luftslottet som sprängdes*, Norstedts Förlag

### V slovenskom preklade
* 2008 -  *[[Muži, ktorí nenávidia ženy]]*, (Ikar, ISBN 978-80-551-1763-8)
* 2009 -  *[[Dievča, ktoré sa hralo s ohňom]]*, (Ikar, ISBN 978-80-551-1886-4)
* 2009 -  *[[Vzdušný zámok, ktorý vybuchol]]*, (Ikar, ISBN 978-80-551-1951-9) 

## Štvrtý román
V decembri 2013 oznámilo švédske vydavateľstvo Norstedts Förlag podpísanie zmluvy so švédskym novinárom a spisovateľom Davidom Lagercrantzom (známy ako autor životopisu futbalového hráča Zlatana Ibrahimoviča) na pokračovanie trilógie *Millennium*. Vydanie štvrtého románu je naplánované na august 2015.  

## Referencie


## Externé odkazy
* 

Kategória:Švédski spisovatelia
Kategória:Švédski novinári
Hlavu maj hore

***Hlavu maj hore*** je dvanásty štúdiový album slovenskej rockovej skupiny Gladiator, ktorý v roku 2009 vydalo hudobné vydavateľstvo Sony Music. 

## Zoznam skladieb
# „Ako nikdy predtým“ – 3:53
# „Neviem ťa nájsť“ – 4:16  
# „Hlavu maj hore“ – 3:28
# „Hodiny“ – 3:28 
# „Poznám ťa naspamäť“ – 3:53   
# „Perfektný svet“ – 3:11  
# „Stredom vesmíru“ – 3:13 
# „Výťah“ – 2:38
# „Dievča“ – 3:30
# „Ak sa bez teba zbláznim“ – 3:22  
# „Príď, veď vieš kam“ – 3:18

## Zostava
* Miko Hladký – spev, gitara
* Maroš Hladký – basová gitara
* Georgio Babulic – bicie nástroje
* Tomáš Vereš – gitara
* Peter Slamečka – klávesové nástroje

## Hosťujúci hráči
* Dara Rolins – spev (6)

## Výroba
* Nahrávka: štúdio Exponent, Hlohovec a Creative Music House, Bratislava (august – september 2009)
* Produkcia: Roman Slávik, Peter Saniga (1, 3, 5 – 11), Marián Kachút, Peter Graus (2, 4)
* Zvukový majster: Roman Slávik, Peter Saniga
* Asistent zvuku: Tomáš Kmeť, Boris Chovančík, Gladiator
* Mixáž: Roman Slávik
* Asistent mixáže: Tomáš Kmeť, Boris Chovančík, Gladiator
* Mastering: Tomáš Kmeť, štúdio Exponent (1, 3, 5 – 11), Marián Kachút, Peter Graus, Creative Music House (2, 4)

Kategória:Albumy skupiny Gladiator
Kategória:Hudobné albumy z 2009
Polední

**Polední** je prírodná pamiatka ev. č. 1606 neďaleko obce Radhostice v okrese Prachatice. Oblasť spravuje Agentúra ochrany prírody a krajiny ČR.

Predmetom ochrany sú mokraďové lúky s veľmi vzácnou kvetenou

## Pozri aj
* Zoznam chránených území v okrese Prachatice

## Iné projekty

 

Kategória:Chránené územia v okrese Prachatice
Vyšný – Křišťanov

**Vyšný - Křišťanov** je prírodná pamiatka ev. č. 1236 neďaleko obce Křišťanov v okrese Prachatice. Oblasť spravuje Správa NP Šumava a CHKO Šumava.

Predmetom ochrany je jedna z bohatých lokalít výskytu šafranu bielokvetého a ďalších ohrozených vlhkomilných a mokraďových rastlinných druhov. 

## Pozri aj
* Zoznam chránených území v okrese Prachatice

 

Kategória:Chránené územia v okrese Prachatice
Kategória:Šumava
Mária Leszczyńská

**Mária Leszczyńská** ([leščyňská], ; * 23. jún 1703, Trzebnica, Republika Poľskej koruny a Litovského veľkokniežatstva – † 24. jún 1768, Versailles, Francúzsko) bola mladšia dcéra zvrhnutého poľského kráľa Stanislava Leszczyńského, ktorý sa uchýlil do azylu do Paríža, a jeho manželky Kataríny Opalińskej. V roku 1725 sa vydala za francúzskeho kráľa Ľudovíta XV. a stala sa francúzskou kráľovnou.

## Život
Keď knieža de Condé, prvý minister kráľa Ľudovíta XV. a potom jeho nástupca kardinál Fleury, hľadali manželku pre kráľa, chceli vybrať takú, ktorá by Francúzsko nevtiahla do komplikovaných politických vzťahov. Silný vplyv na výber nevesty mala i markíza de Prie, milenka kniežaťa de Condé. Mária sa stala dokonalou kandidátkou, keď Stanislav Leszczyński stratil politický význam. Svadba sa konala 4. septembra 1725. Nevesta bola kráľovi veľmi vďačná, že si ju vybral za manželku, o to viac, že svojím manželstvom mohla do istej miery kompenzovať rodičom stratu trónu.

Časom však Ľudovít dospel k názoru, že manželstvo s Máriou je zahanbujúca mezaliancia, už zverejnenie jeho plánu sa s ňou oženiť vzbudilo veľké pobúrenie. Mária prišla k dvoru skromne, hoci v dôsledku tohto manželstva pripadlo Francúzsku Lotrinsko. 

Manželstvo napriek tomu bolo zo začiatku veľmi šťastné, narodilo sa z neho desať detí (osem dcér a dvaja synovia), matke veľmi oddaných. Ľudovít XV. bol však notorický sukničkár, mal množstvo mileniek, ktoré kráľovnú na dvore odsúvali do úzadia. Najznámejšou z nich bola Madame de Pompadour, ktorá sa však k Márii správala úctivo. Mária o väčšine z nich vedela a trpela nimi, neostávalo jej však nič iné než ich akceptovať. Na druhej strane sa k nej Ľudovít správal vždy veľmi dobre, mala veľkú voľnosť, mohla si sama vyberať svojich priateľov a spoločnosť, na rozdiel od iných kráľovských manželiek mala možnosť stýkať sa so svojimi rodičmi.

Bola horlivou katolíčkou, čo po nej zdedili i jej deti. 

Jej kultúrnym vkladom do života versailleského dvora bolo každotýždenné organizovanie koncertov poľských chórov.

## Potomkovia
* Lujza Alžbeta (* 14. august 1727 – † 6. december 1759) ∞ 1737 Filip Bourbonský (1720 – 1765), vojvoda z Parmy, syn španielskeho kráľa Filipa V. a Alžbety Farnese z Parmy
* Anna Henrieta (* 14. august 1727 – † 10. február 1752), zomrela na kiahne
* Mária Lujza (* 28. júl 1728 – † 19. február 1733)
* Ľudovít Ferdinand (* 4. september 1729 – † 20. december 1765), dauphin ∞
** 1/ 1745 Mária Terézia Bourbonská (1726 – 1746), dcéra španielskeho kráľa Filipa V. a Alžbety Farnese z Parmy
** 2/ 1747 Mária Jozefa Saská (1731 – 1767), dcéra poľského kráľa Augusta III. Saského a Márie Jozefy Habsburskej
* Filip Ľudovít (* 30. august 1730 – † 7. apríl 1733), vojvoda z Anjou
* Mária Adela (* 23. marec 1732 – † 27. február 1800)
* Viktória Lujza (* 11. máj 1733 – † 7. jún 1799)
* Žofia Filipína (* 27. júl 1734 – † 3. marec 1782)
* Terézia Felicita (* 18. máj 1736 – † 28. september 1744)
* Lujza Mária (* 15. júl 1737 – † 23. december 1787)

## Predkovia

## Iné projekty

## Zdroj

Kategória:Narodenia v 1703
Kategória:Úmrtia v 1768
Kategória:Kráľovské manželky Francúzska
Kategória:Pochovaní v bazilike Saint-Denis
Črepy

::*Črepy je aj množné číslo slova črep, pozri [[črep]].*

***Črepy*** je ôsmy štúdiový album slovenskej rockovej skupiny Gladiator, ktorý v roku 2002 vydalo hudobné vydavateľstvo Universal Music. Na tomto albume skupina po prvýkrát spolupracovala s externým textárom Pavlom Bandlerom.

## Zoznam skladieb
# „Vzbura“ – 3:33
# „Črepy“ – 3:09  
# „Hluchý, nemý, slepý“ – 3:02
# „Cez tvoje oči“ – 5:08
# „Ploty“ – 2:56   
# „Viac ťa tu niet“ – 3:58  
# „Uväznený v slze“ – 3:02 
# „Kameňom“ – 3:25
# „Blázon“ – 4:14
# „V uliciach bez mena“ – 4:09 
# „Noc s Frankiem“ – 3:23  
# „Pravda padá“ – 3:00

* Pesnička „Pravda padá“ sa začína až v 3. minúte.

## Zostava
* Miko Hladký – spev, gitara
* Maroš Hladký – basová gitara
* Georgio Babulic – bicie nástroje
* Lívo Vereš – gitara
* Peter Slamečka – klávesové nástroje

## Výroba
* Nahrávka: štúdio Exponent, Hlohovec (jún – júl 2002)
* Produkcia: Roman Slávik
* Zvukový majster: Roman Slávik, Gladiator
* Mixáž: Roman Slávik, Gladiator
* Mastering: Ivan Minárik, štúdio IMI, Bratislava
* Návrh obalu: Filip Jánoš, grafické štúdio Gibon
* Fotografie: Ivan Kelement

Kategória:Albumy skupiny Gladiator
Kategória:Hudobné albumy z 2002
Julia Gillardová

**Julia Gillardová** (neprechýlene Julia Gillard; * 29. september 1961, Barry, Spojené kráľovstvo) je austrálska právnička a politička, bývalá predsedníčka Austrálskej labouristickej strany.

Od 24. júna 2010 do 27. júna 2013 bola predsedníčkou vlády Austrálie.

## Životopis
Narodila sa v meste Barry vo Walese ako mladšia z dvoch detí. V roku 1966 sa spolu s rodičmi a staršou sestrou presťahovala do austrálskeho Adelaide. Študovala najprv na univerzite v Adelaide, no neskôr prerušila štúdium, kvôli svojej činnosti v austrálskom zväze študentov. V štúdiu pokračovala na univerzite v Melbourne, kde získala titul bakalár najprv v umeleckom smere, neskôr v roku 1986 v odbore právo. Pracovala v právnickej firme a angažovala sa v činnosti labouristickej strany.

V roku 1998 bola vo federálnych voľbách zvolená do Snemovne reprezentantov ako členka Austrálskej labouristickej strany za volebný obvod Lalor. Vo voľbách v roku 2001 sa stala členom tieňového kabinetu zodpovedným za Obyvateľstvo a prisťahovalectvo. Od roku 2003 k jej povinnostiam pribudli odstraňovanie nezhôd a záležitosti domorodého obyvateľstva a tiež zdravotníctvo. Od roku 2006 žije so svojim partnerom Timom Mathiesonom. V decembri 2006 sa stal predsedom opozičnej labouristickej strany Kevin Rudd, ktorý si vybral Gillardovú za svojho zástupcu.

## Referencie

## Iné projekty

## Externé odkazy
* ''Austrálie má první premiérku, svět tento týden už třetí'' – ČT24, 24.&nbsp;6.&nbsp;2010

Kategória:Predsedovia vlády Austrálie
Kategória:Premiérky
Kategória:Austrálski ateisti
Kategória:Austrálske osobnosti waleského pôvodu
Kategória:Laureáti Radu vychádzajúceho slnka
… viem, kde boh spí

***… viem, kde boh spí*** je šiesty štúdiový album slovenskej rockovej skupiny Gladiator, ktorý v roku 1999 vydalo hudobné vydavateľstvo Sony Music. Je to prvý album, ktorý skupina naspievala celý v slovenčine.

## Zoznam skladieb
# „Raz tam v uličkách“ – 3:42 
# „Divoký dážď“ – 3:45 
# „Viem, kde boh spí“ – 3:37 
# „Lennon dýcha“ – 3:08 
# „Prš so mnou“ – 3:32 
# „Nebeská linka“ – 4:49 
# „Dievčatko“ – 4:02 
# „Tamara“ – 3:17 
# „S hlavou opäť v tráve“ – 3:42 
# „Kým nie si sám“ – 3:41 
# „Za pár dní pochopíš“ – 3:30 
# „Ovocný sad“ – 4:00         

## Zostava
* Miko Hladký – spev, gitara
* Maroš Hladký – basová gitara
* Georgio Babulic – bicie nástroje
* Rastislav Toman – gitara

## Výroba
* Nahrávka: štúdio Exponent, Hlohovec (február – marec 1999)
* Produkcia: Gladiator
* Zvukový majster: Roman Slávik
* Mixáž: Tomáš Kmeť, Roman Slávik
* Mastering: Ivan Minárik
 

Kategória:Albumy skupiny Gladiator
Kategória:Hudobné albumy z 1999
Single 1994 – 2002

***Single: 1994 – 2002*** je prvý výberový album slovenskej rockovej skupiny Gladiator, ktorý v roku 2002 vydalo hudobné vydavateľstvo Sony Music. Pokrýva obdobie od albumu *[[Third Eye]]* (1993) po album *[[Babylon Hotel]]* (2000). Nachádzajú sa na ňom singlové skladby celkovo z piatich štúdiových albumov skupiny a štyri nové bonusové skladby: „Do dlaní sme si vryli čiaru“, „Vlámanie do mňa“, „Mám chuť byť zlý“ a coververzia od skupiny The Rolling Stones „(I Can’t Get No) Satisfaction“. Všetky bonusové skladby boli nahrané v roku 2002.

## Zoznam skladieb
# „Láska“ – 3:58
# „Kúpim si pekný deň“ – 4:13
# „Pesnička o Medulienke“ – 3:22
# „Do dlaní sme si vryli čiaru“ – 3:44
# „Raz tam v uličkách“ – 3:45
# „Dnes je skvelý deň“ – 5:04
# „Viem, kde boh spí“ – 3:41
# „Pieseň čiernych vrán“ – 4:15
# „Slovenská“ – 4:22
# „Sweet Little Mouse“ – 3:55
# „Izba č. 6“ – 2:09
# „Touch Me“ – 2:48
# „Divoký dážď“ – 3:48
# „In Your Head“ – 4:16
# „Vlámanie do mňa“ – 3:51
# „(I Can’t Get No) Satisfaction“ – 3:06
# „Mám chuť byť zlý“ – 3:24

## Zostava
* Miko Hladký – spev, gitara
* Maroš Hladký – basová gitara
* Georgio Babulic – bicie nástroje

## Výroba
* Bonusové skladby (4, 15, 16, 17) boli nahrané v štúdiu Exponent, Hlohovec (marec 2002)
* Produkcia: Gladiator
* Mixáž: Roman Slávik, Gladiator
* Mastering: Ivan Minárik, štúdio IMI, Bratislava

Kategória:Albumy skupiny Gladiator
Kategória:Kompilačné albumy z 2002
Michal Lukniš

Prof. RNDr. **Michal Lukniš**, DrSc. (* 26. február 1916, Zlatno - † 20. september 1986, Malacky) bol významný slovenský geograf a vysokoškolský profesor, zakladateľ a prvý vedúci Katedry fyzickej geografie (1952 - 1960) na Prírodovedeckej fakulte Univerzity Komenského. Venoval sa prevažne geomorfologickému výskumu. Položil základy geomorfologického výskumu na Slovensku a vytvoril školu, ktorá dosahovala vysokú medzinárodnú úroveň.

## Život
Narodil sa v obci Zlatno, okr. Zlaté Moravce. V Zlatých Moravciach absolvoval gymnázium. Ďalej pokračoval v štúdiu na Prírodovedeckej fakulte Univerzity Komenského v Bratislave, kde bol žiakom profesora Jána Hromádku. Bol predstaviteľom regionálnej geografickej školy. S jeho menom sa spája rozvoj modernej geomorfológie, geomorfologického mapovania a regionálnej geografie. Jeho geomorfologická škola dosiahla medzinárodný význam. V roku 1977 bol ocenený Národnou cenou SSR. Ako prvý geograf v Česko-Slovensku začal s podrobným geomorfologickým mapovaním, zaujímal sa aj o problematiku regionálnej geografie, územného rozvoja a problematiku životného prostredia. Ako univerzitný profesora pôsobil na Prírodovedeckej fakulte Univerzity Komenského v Bratislave. Bol aj prvým predsedom Slovenskej geografickej spoločnosti (pôvodne Slovenskej zemepisnej spoločnosti).

## Vedecká činnosť
Bol členom Vedeckej rady PFUK, zakladateľ Geografického ústavu Slovenskej akadémie vied, predseda Geografického ústavu SAV v rokoch 1955-1970.
* zakladateľ Geografického časopisu a spoluzakladateľ ďalších vedeckých periodík, organizátor a spolupracovník v oblasti vied    o zemi 
* organizačná činnosť pri vzniku Tatranského národného parku, neskôr v Poradnom zbore TANAP
* významne sa podieľal na spracovaní Slovenskej vlastivedy  (1973), Encyklopédie Slovenska (1970-1980), Atlasu Slovenska (1980) a ďalších diel, ktoré sú piliermi prírodovedného poznania Slovenska
* položil základy a rozvinul geografický výskum v modernej geomorfológii, venoval sa aj humánnej a regionálnej geografii, jeho geomorfologická škola dosiahla medzinárodný význam
* práca „Reliéf Vysokých Tatier a ich predpolia“ a podrobná geomorfologická mapa Vysokých Tatier predstavujú vrchol svetovej geografickej literatúry

## Ocenenie
* za dielo o Vysokých Tatrách mu bola udelená Národná cena Slovenskej republiky (1977) 
* jeho život a práca boli v roku 1991 ocenené udelením Radu Tomáša Garrigua Masaryka  in memoriam. 

## Referencie
* Veľký, J. a kolektív, 1979: *[[Encyklopédia Slovenska]] III. zväzok K - M.* Veda, Bratislava, s. 428

Kategória:Slovenskí vedci
Kategória:Slovenskí geografi
Kategória:Slovenskí univerzitní profesori
Kategória:Osobnosti zo Zlatna (okres Zlaté Moravce)
Kategória:Absolventi Prírodovedeckej fakulty Univerzity Komenského
Kategória:Vyučujúci na Prírodovedeckej fakulte Univerzity Komenského v Bratislave
Kategória:Nositelia Radu T. G. Masaryka
Milos Raonic

**Milos Raonic** (v cyrilike Милош Раонић - Miloš Raonić, * 27. december 1990, Podgorica, Čierna Hora) je kanadský tenista čiernohorského pôvodu.

## Životopis
Keď mal tri roky sa jeho rodina presťahovala z Čiernej Hory do Kanady, ale príbuzných v Čiernej Hore stále navštevuje. V súčasnosti žije v Tornhill v Ontáriu. 

V roku 2008 roku začal hrať tenis profesionálne, na úrovni turnajov ATP. Po výhre nad Mardym Fishom v SF v Memphise 2011 sa stal najvyššie postaveným kanadským hráčom v rebríčku v histórii. Jeho najväčším úspechom zatiaľ je 4. kolo na Australian Open v roku 2011, kde vyradil svetovú desiatku Južného a následne vyhral turnaj kategórie ATP 250 v San José v USA, kde vo finále zdolal svetovú deviatku Verdasca. Za výraznejší úspech možno tiež považovať jeho finálovú účasť na turnaji v Memphise - kategória ATP 500, kde prehral v napínavom súboji v troch setoch s domácim Andym Roddickom.

Jeho hra sa opiera o výborný servis a drvivý forhend. Patrí mu momentálne jeden z najtvrdších a najlepších servisov na okruhu. Dokáže strieľať esá tvrdé na stred, s rotáciou von z kurtu, ale aj slicované. Psychicky je veľmi odolný. Urobil obrovský skok v rebríčku, pred Australian Open 2011 bol iba 152. hráčom v rebríčku, pred turnajom v Memphise o niekoľko týždňov neskôr bol už 59., a po skončení turnaju v Memphise je 37. hráč vo svetovom rebríčku. Má neuveriteľný štart do sezóny 2011, pričom hlavne vyniká jeho servis, keď často strieľa prvé podania cez 140 mph, alebo okolo 225 km/h a rýchlejšie. Na Australian Open práve jeho servis o rýchlosti 230 km/h bol najrýchlejší, pričom na amerických betónoch po Austrálii už prekonal aj to a servuje od 230 do 236 km/h. Často hrá aj štýl servis - volej, niekedy príliš často ide na sieť a stráca body, ale inokedy jeho hra môže byť takto veľmi efektívna. Preferuje hru na tvrdom povrchu, pričom trénoval pár mesiacov aj na antuke v Barcelone so španielskymi tenistami. 

Jeho trénerom je Ivan Ljubičić.

## Finálové účasti na turnajoch ATP World Tour (1)
### Dvojhra – víťazstva (1)

### Dvojhra - prehry (10)

## Postavenie v rebríčku ATP na konci sezóny
### Dvojhra

### Štvorhra

## Referencie


## Iné projekty

## Externé odkazy
* 
* 
* 

## Zdroj

Kategória:Kanadskí tenisti
Kategória:Kanadské osobnosti čiernohorského pôvodu
Kategória:Osobnosti z Podgorice
Babylon Hotel

***Babylon Hotel*** je siedmy štúdiový album slovenskej rockovej skupiny Gladiator, ktorý v roku 2000 vydalo hudobné vydavateľstvo Sony Music. 

## Zoznam skladieb
# „Babylon Hotel“ – 3:32
# „Kúpim si pekný deň“ – 4:11
# „Láska“ – 3:56
# „Pieseň čiernych vrán“ – 4:13
# „Z plných pľúc“ – 5:15
# „Pesnička o Medulienke“ – 3:20
# „Pod čiernu zem“ – 3:49
# „Okno z prstov“ – 3:48
# „Obyčajný chalan“ – 2:39
# „Izba č. 6“ – 2:07
# „Dnes je skvelý deň“ – 5:02

## Zostava
* Miko Hladký – spev, gitara
* Maroš Hladký – basová gitara
* Georgio Babulic – bicie nástroje

## Hosťujúci hráči
* Pavol Hammel – spev (6)
* Petr Rajchert – spev (6)
* Peter Slamečka – klávesové nástroje
* Karol Brnka – bicie nástroje (10)
* Štefan Madari – husle
* Jozef Pohančeník – husle
* Juraj Madari – husle
* Katka Madariová – čelo

## Autorstvo
* Hudba: Georgio Babulic (1 – 3, 6, 7, 9, 10), Miko Hladký (4, 5, 8, 11)
* Texty: Georgio Babulic (1 – 3, 6, 7, 9, 10), Miko Hladký (5, 8, 11), Miko Hladký, Georgio Babulic (4)

## Výroba
* Nahrávka: štúdio Exponent, Hlohovec (jún – júl 2000)
* Produkcia: Gladiator
* Zvukový majster: Roman Slávik, Peter Saniga, Gladiator
* Mixáž: Roman Slávik, Tomáš Kmeť, Gladiator (1 – 5, 7 – 11), Roman Štefl, Tomáš Dokoupil (6)
* Mastering: Ivan Minárik, štúdio IMI, Bratislava
* Fotografie: Daniel Brogyányi
* Návrh obalu: Slavomír Gibej, Gibon Studio

Kategória:Albumy skupiny Gladiator
Kategória:Hudobné albumy z 2000
Horrorcore

**Horrorcore** je subžáner hip-hopu, ktorý má základ v hororových textoch a využívaní metafor. Hoci je žáner málo populárny, niektorí interpreti sú v mainstreamovej scéne populárni.

## Pôvod
Počiatky žánru horrorcore siahajú k množstvu interpretov zo začiatku 90-tych rokov. Štvrtý štúdiový album skupiny Geto Boys, *[[We Can't Be Stopped]]* z roku 1991 má na obale albumu obrázok, ktorý ukazuje pokus o samovraždu a album obsahuje skladbu „Chuckie“, ktorá má základ v postave Chuckie z hororovej série *[[Detská hra]]*. Debutový album rappera Ganksta N-I-P, *[[The South Park Psycho]]* z roku 1992 obsahuje skladbu „Horror Movie Rap“, ktorá obsahuje ukážky zo soundtracku filmu *[[Halloween (film z roku 1978)|Halloween]]* z roku 1978. Debutový singel rappera Big L, „Devil's Son“ z roku 1993 je považovaný za horrorcore. Debutový album skupiny Insane Poetry, *[[Grim Reality]]* z roku 1992, a album rappera Eshama, *[[Boomin' Words from Hell]]* z roku 1989, oba obsahujú hororové metafory v textoch. Rapper Kool Keith si nárokuje, že "vynašiel horrorcore".

## Charakteristika
Horrorcore definuje štýl hip-hopu, ktorý sa zameriava predovšetkým na témy ovplyvnené hororom, ktoré môžu zahŕňať démonov, sebapoškodzovanie, kanibalizmus, samovraždy, smrť a dokonca aj satanizmus. Texty sú často inšpirované hororovými filmami nad náladovými, hardcorovými beatmi. Podľa rappera Marsa "Ak použijete Stephena Kinga alebo Wesa Cravena a hodíte ich na rapové beaty to je to, kto som". Horrorcore bol popísaný americkým magazínom *[[Entertainment Weekly]]* v roku 1995 ako "zmes hardcore rapu a krvilačného metalu". Lyrický obsah horrorcoru je niekedy poisovaný ako podobný death metalu, a niektorí ho označujú ako *death rap*. Horrorcoroví interpreti majú zvyčajne vo svojich videoklipoch tmavé obrazy a základné hudobné prvky piesní z hororovej filmovej hudby.

## Významní predstavitelia
*Blaze Ya Dead Homie 
*Brotha Lynch Hung
*Cage
*D12 a Eminem
*Esham and Natas
*Flatlinerz
*Flesh-N-Bone
*Ganksta N-I-P
*Geto Boys
*Gravediggaz
*Insane Clown Posse
*Insane Poetry
*King Gordy
*Kung Fu Vampire
*Mars
*Necro
*Prozak
*Tech N9ne
*Twiztid

## Referencie